છેલ્લા ઘણા સમયથી ધંધુકા પંથકમા બેફામ ઓવરલોડ ડમ્પર ચાલકો નિયમોને નેવે મુકી બેફામ રીતે ચલાવી રહ્યા છે. તેમ છતા સ્થાનિક પોલીસ કે આર.ટી.ઓ. તંત્ર કોઈ પગલા લેતુ નથી અને આવારનવાર અકસ્માતનો ભોગ નિર્દોસ લોકો બને છે અને મોતને ભેટી રહ્યા છે. મા બાપ પોતાના એકના એક પુત્રને આવા અકસ્માતમા ખોઈ રહ્યા છે તેમ છતા તંત્ર કેમ કોઈ પગલા લેતુ નથી તેવા અનેક સવાલો લોકોમા તંત્ર સામે ઉઠી રહ્યા છે. હવે આ મામલે પોલીસ કે આર.ટી.ઓ આળસ ખંખેરીને ડમ્પર ચાલકો વિરૂધ્ધ કાર્યવાહી હાથ ધરે તેવી લોકો માંગ કરી રહ્યા છે.